**Likumprojekta “Grozījumi likumā “Par radiācijas drošību un kodoldrošību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar likumprojektu “Grozījumi likumā “Par radiācijas drošību un kodoldrošību”” (turpmāk – Likumprojekts) tiek pārņemtas Latvijas Administratīvo pārkāpumu kodeksā (turpmāk – LAPK) esošās tiesību normas radiācijas drošības un kodoldrošības jomā. Kompetence administratīvo pārkāpumu piemērošanai tiek noteikta Valsts vides dienestam, Patērētāju tiesību aizsardzības centram, Pārtikas un veterinārajam dienestam, Veselības inspekcijai, Valsts ieņēmumu dienestam.Likumprojekts stāsies spēkā vienlaikus ar Administratīvās atbildības likumu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2014. gada 22. aprīļa sēdes protokola Nr. 24 26. § “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2. punkts.Ministru kabineta 2018. gada 18. decembra sēdes protokola Nr. 60 98. § “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 4. punkts.Valsts sekretāru sanāksmes 2019. gada 6. jūnija protokola Nr. 22 45. § “Par nozaru administratīvo pārkāpumu kodifikācijas likumprojektu virzību” 2. punkts.Ministru kabineta 2019. gada 26. novembra sēdes protokola Nr. 55 38. § “Likumprojekts “Grozījumi Administratīvās atbildības likumā”” 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 22. aprīļa sēdes protokollēmuma Nr. 24 26. § “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – Protokollēmums) 2.1. apakšpunkts noteic, ka informatīvā ziņojuma 1. pielikumā minētajām ministrijām ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un kompetentās iestādes par administratīvo sodu piemērošanu, pamatojoties uz to, ka LAPK zaudēs spēku. Saskaņā ar Ministru kabineta 2013. gada 4. februāra rīkojuma Nr. 38 “Par Administratīvo sodu sistēmas attīstības koncepciju” 1. punktu, atbalstīti Administratīvo sodu sistēmas attīstības koncepcijas kopsavilkumā ietvertie risinājumi, t.sk., paredzot nozaru kodifikāciju.**Administratīvā atbildība un soda sankcijas**Likumprojekts paredz administratīvo atbildību par noteiktiem Likuma “Par radiācijas drošību un kodoldrošību” (turpmāk – Likums) pārkāpumiem. Likuma VIII nodaļas nosaukums mainīts no “Atbildība par pārkāpumiem” uz “Prasības zaudējumu un kodolkaitējuma atlīdzināšanai un nelikumīgi izmantoto jonizējošā starojuma avotu apsaimniekošanai” un Likumprojekts papildina Likumu ar jaunu IX nodaļu “Administratīvie pārkāpumi radiācijas drošības un kodoldrošības jomā un kompetence administratīvā pārkāpuma procesā”. Likumprojekts paredz papildināt Likuma 3. pantu ar jaunu daļu par preču ražotāju, izplatītāju un importētāju atbildību saistībā ar jonizējošo starojuma līmeni precēs. Ievērojot šo normu, iestādes piemēros administratīvo atbildību preces ražotājam, izplatītājam un importētājam.Turklāt Likumprojekts nosaka valsts iestāžu kompetenci attiecībā uz noteiktām jomām sodu piemērošanā un paredz, ka administratīvo atbildību piemēros šādas atbildīgās iestādes –Valsts vides dienests (turpmāk – VVD), Pārtikas un veterinārais dienests (turpmāk – PVD), Valsts ieņēmumu dienests (turpmāk – VID), Patērētāju tiesību aizsardzības centrs (turpmāk – PTAC) un Veselības inspekcija (turpmāk – VI). Pašlaik esošais administratīvās atbildības regulējums attiecībā uz radiācijas drošību un kodoldrošību regulējošo normatīvo aktu pārkāpšanu ir ietverts LAPK 87.1 pantā un LAPK 166.10 pantā.**Likumprojekta 3. pantā iekļautā Likuma 31. panta pirmās daļas redakcija pārņem** LAPK 87.1 panta pirmo daļu, nosakot administratīvo atbildību operatoriem (Likuma 1. panta 6. apakšpunkta izpratnē) par radiācijas drošības un kodoldrošības normatīvo aktu prasību neievērošanu attiecībā uz personu aizsardzību pret jonizējošo starojumu. Administratīvā atbildība par minētajām darbībām paredzēta Likuma 3. panta trešajā daļā, 13. panta trešajā un 3.1 daļā, 14. panta otrajā daļā, 15. panta pirmajā daļā un 17. panta pirmajā un otrajā daļā minēto prasību neievērošanu, kā arī par Ministru kabineta 2002. gada 9. aprīļa noteikumu Nr. 149 “Noteikumi par aizsardzību pret jonizējošo starojumu” (turpmāk – MK noteikumi Nr. 149) 14., 43., 44., 62., 63., 65. un 73. punktā, Ministru kabineta 2013. gada 12. novembra noteikumi Nr. 1284 “Darbinieku apstarošanas kontroles un uzskaites kārtība” 3., 7., 9. un 10. punktā, Ministru kabineta 2014. gada 19. augusta noteikumi Nr. 482 “Noteikumi par aizsardzību pret jonizējošo starojumu medicīniskajā apstarošanā” (turpmāk – MK noteikumi Nr. 482) 7., 14., 20., 44. un 45. punktā minēto prasību neievērošanu.Ievērojot Likumā, MK noteikumos Nr. 149 un MK noteikumos Nr. 482 lietotos terminus, par personām tiek uzskatīti darbinieki, iedzīvotāji vai pacienti.Piemērojamā sankcija papildināta ar brīdinājumu, naudas soda apmērs saglabāts esošā apmērā. Brīdinājuma piemērošana iespējama gadījumā, kad konstatēts, ka nav ievērotas radiācijas drošības un kodoldrošības normatīvo aktu prasības, bet tas konkrētajā situācijā nerada un nevar radīt kaitējumu personai (piemēram, nav savlaicīgi aizpildīta individuālā dozu uzskaites grāmatiņa, savlaicīgi nav veikta radiācijas drošības instruktāža).**Likumprojekta 3. pantā iekļautā Likuma 31. panta otrās daļas redakcija pārņem** 1) LAPK 87.1 panta trešo daļu, nosakot administratīvo atbildību par vides piesārņošanu ar radioaktīvajām vielām, pārsniedzot noteiktos normatīvus vai pārkāpjot noteiktos ierobežojumus.2) LAPK 87.1 panta astoto daļu, nosakot administratīvo atbildību par Baltijas jūras Latvijas Republikas ekonomiskās zonas ūdeņu, teritoriālo un iekšējo jūras ūdeņu (arī jūras ostu akvatoriju un upju grīvu) piesārņošanu ar radioaktīvajām vielām no kuģiem un citiem peldošiem līdzekļiem, no mākslīgām salām un citām konstrukcijām, kā arī no gaisakuģiem.Šī administratīvā atbildība paredzēta, ja operators piesārņo vidi ar radioaktīvajām vielām vai par Latvijas jūras ūdeņu (arī jūras ostu akvatoriju un upju grīvu) piesārņošanu ar radioaktīvajām vielām, neievērojot Likuma 3. panta trešajā daļā noteikto, kā arī MK noteikumu Nr. 149 108.1. apakšpunktā un 10. pielikumā noteiktās prasības. Atbilstoši Ministru kabineta 2015. gada 22. decembra noteikumu Nr. 752 “Kārtība, kādā licencē un reģistrē darbības ar jonizējošā starojuma avotiem” (turpmāk – MK noteikumi Nr. 752) 29.6. apakšpunktam, VVD RDC licencē un reģistrācijas apliecībā norāda ierobežojumus darbībām ar jonizējošā starojuma avotiem.Termins “vide” šī Likumprojekta izpratnē tiek lietots, ievērojot Vides aizsardzības likuma 1. panta 17. punktā noteikto termina definīciju, lai precizētu piemērojamā administratīvā soda ietvaru attiecībā uz vides kvalitātes saglabāšanu no kaitējuma, ko var izraisīt radiācija. **Likumprojekta 3. pantā iekļautā Likuma 31. panta trešās daļas redakcija pārņem** LAPK 87.1 panta otro daļu, nosakot operatoriem administratīvo atbildību par neziņošanu Likuma 14. panta otrās daļas 3. punktā noteiktajai institūcijai (konkrēti, VVD Radiācijas drošības centrs (turpmāk – RDC)) par avāriju, ja tā saistīta ar jonizējošā starojuma avotiem, vai par šādas avārijas slēpšanu.Šī administratīvā atbildība paredzēta par Likuma 14. panta otrās daļas 3. punktā un 16. panta pirmajā daļā, kā arī Ministru kabineta 2003. gada 8. aprīļa noteikumu Nr. 152 “Prasības attiecībā uz sagatavotību radiācijas avārijai un rīcību šādas avārijas gadījumā” (turpmāk – MK noteikumi Nr. 152) 56. un 57. punktā noteikto prasību neievērošanu.Piemērojamo sankciju apmērs tiek saglabāts esošā apmērā.**Likumprojekta 3. pantā iekļautā Likuma 31. panta ceturtās daļas redakcija pārņem** LAPK 166.10 pantu, nosakot administratīvo atbildību par tādu preču, laišanu tirgū, piedāvāšanu vai pārdošanu, par kurām ir pamatotas aizdomas, ka tās satur neatļautas radioaktīvās vielas vai radioaktivitātes līmenis tajās pārsniedz normatīvajos aktos noteiktās normas. Pašreiz MK noteikumos Nr. 149 ir noteiktas tās preču grupas, kurām nevar tikt pievienotas radioaktīvas vielas vai tās nevar tikt apstarotas, radot precēs radionuklīdus, ievērojot Eiropas Savienības regulējumu radiācijas drošības un kodoldrošības jomā. Vienlaikus normatīvajos aktos nav noteikts citās preču grupās pieļaujamais radioaktivitātes līmenis, kā arī turpmāk nebūs iespējams to noteikt visām preču grupām objektīvu iemeslu dēļ. Arī Padomes 2013. gada 5. decembra direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom (turpmāk – direktīva 2013/59/Euratom) un citu valstu tiesību akti nenosaka radioaktivitātes pieļaujamo līmeni visām precēm. Ievērojot minēto, tām precēm, kurām nav iespējams noteikt konkrētu pieļaujamo radioaktivitātes līmeni, piemēro nosacījumus attiecībā uz pieļaujamiem limitiem iedzīvotājiem gadā, veicot novērtēšanu, kādu dozu no konkrētās preces saņems iedzīvotājs. Ja būs aizdomas ar radiācijas drošības risku attiecībā uz konkrētu preci, riska novērtējumu iedzīvotājiem veiks RDC, pamatojoties uz preces paredzamo lietošanu un iedzīvotāja paredzamo saskari ar preci, un sagatavos atzinumu iestādei, kura veic preču kontroli. Plānots arī papildināt normatīvos aktus radiācijas drošības jomā ar detalizētāku regulējumu par preču drošumu, arī pieļaujamos jonizējošā starojuma līmeņus.Administratīvā atbildība paredzēta par MK noteikumu Nr. 149 3., 43. punktā un 8.4. nodaļā noteikto prasību neievērošanu, kā arī MK noteikumos Nr. 149 jau minētās prasības tiks papildinātas.Piemērojamo sankciju apmērs tiek saglabāts esošā apmērā fiziskajām personām no septiņām līdz simt četrdesmit naudas soda vienībām un samazināts juridiskajām personām – no trīsdesmit līdz divi tūkstoši astoņsimt naudas soda vienībām.Atbilstoši Likumprojekta 3. pantā iekļautā Likuma 32. panta otrajā daļā noteiktajam, ja būs pamatotas aizdomas (piemēram, saņemta informācija no citām valstīm), ka precēs radioaktivitātes līmenis neatbilst normatīvo aktu par aizsardzību pret jonizējošo starojumu prasībām, Likumprojekta 3. pantā izteiktā Likuma 32. panta otrajā daļā minētās iestādes nodrošinās šo preču kontroli un veiks administratīvā pārkāpuma procesu.Administratīvā pārkāpuma procesu veiks sekojošas iestādes (turpmāk katra no minētajām – Iestāde): 1) PVD – pārtikas un dzīvnieku barības aprites jomā; 2) VI – kosmētikas līdzekļu drošuma un ķīmisko vielu, maisījumu un biocīdu jomā; 3) VID – dārgmetālu, dārgakmeņu un to izstrādājumu aprites jomā; 4) PTAC – būvmateriālu, būvizstrādājumu, kā arī tādu preču jomā, kas domātas patērētājiem vai ko paredzamos apstākļos varētu lietot patērētāji, atbilstoši Patērētāju tiesību centra kompetencei.Attiecībā uz dārgmetālu, dārgakmeņu un to izstrādājumu jomu administratīvā pārkāpuma procesu veiks VID. Administratīvās atbildības likuma (spēkā no 2020. gada 1. jūlija) 93. panta ceturtā daļa paredz: “Ziņas par faktiem, kuras amatpersonas ieguvušas, īstenojot likumā noteiktās kontroles un uzraudzības funkcijas, ir pieļaujams izmantot kā pierādījumus administratīvā pārkāpuma procesā.” Ja ir ievērota speciālajā likumā noteiktā amatpersonas kompetence ziņu iegūšanā, šīs ziņas var izmantot administratīvā pārkāpuma procesā bez papildu procesuālo darbību veikšanas. Likuma “Par valsts proves uzraudzību” 15. panta ceturtā daļa (likuma “Grozījumi likumā “Par valsts proves uzraudzību” redakcijā, kas pieņemta 2019. gada 17. oktobrī, bet stāsies spēkā vienlaikus ar Administratīvās atbildības likumu) paredz, ja VSIA “Latvijas Proves birojs” konstatē normatīvo aktu pārkāpumus, materiālus par veikto pārbaudi tas nosūta VID administratīvā pārkāpuma procesa uzsākšanai.Iestāde, izskatot saņemto informāciju par preci, sadarbosies ar VVD RDC, lai tiktu izvērtēti iespējamie riski. Gadījumā, ja tiks saņemta informācija par aizdomām par kādas preces drošumu, RDC izvērtēs katras konkrētās preces drošumu atbilstoši pastāvošajiem normatīvajiem aktiem radiācijas drošības un kodoldrošības jomā un sniegs Iestādei atzinumu ar norādēm par turpmāk nepieciešamām darbībām, tai skaitā preces izņemšanu no tirgus.RDC katrā konkrētā gadījumā vērtēs preču drošumu, tai skaitā veiks aprēķinus par preces izraisīto efektīvo jonizējošā starojuma dozu un sniegs Iestādei atzinumu.Gadījumā, ja Iestāde saņems informāciju par aizdomām, ka prece var saturēt radioaktīvās vielas, kuru radioaktivitāte pārsniedz noteiktu līmeni, Iestāde informēs par to RDC un lūgs RDC sniegt atzinumu. Iestāde sadarbosies ar RDC, lai izvērtētu situāciju (arī konkrētajā tirdzniecības vietā) un RDC varētu apkopot nepieciešamo informāciju atzinuma sagatavošanai. Savukārt, ja RDC saņems informāciju par aizdomām attiecībā uz nepieļaujamo radioaktīvo piesārņojumu precē, RDC informēs attiecīgo Iestādi, lai Iestāde uzsāktu kontroles procesu. Vienlaikus RDC atbilstoši Iestādes pieprasījumam piedalīsies situācijas izvērtēšanā (arī tirdzniecības vietā) un apkopos nepieciešamo informāciju atzinuma sagatavošanai.RDC situācijas izvērtēšanā veiks sākotnējos jonizējošā starojuma mērījumus konkrētai precei, iepazīsies ar informāciju par preci, tās ražotāju, kā arī veiks citas atzinuma sagatavošanai nepieciešamās darbības. Nepieciešamības gadījumā Iestāde vērsīsies pie konkrētās preces ražotāja, importētāja vai izplatītāja, lai iegūtu informāciju par preces izgatavošanas nosacījumiem saskaņā ar normatīvajiem aktiem par preču un pakalpojumu drošumu. RDC nepieciešamības gadījumā palīdzēs sagatavot informācijas pieprasījumu.Lai pārliecinātos par preces drošumu, Iestāde organizēs preču parauga nogādāšanu laboratorisku radioaktivitātes mērījumu veikšanai. RDC sniegs informāciju, kāda veida radionuklīdu radioaktivitātes mērījumi ir jāpieprasa.Pēc laboratorisko mērījumu rezultātu saņemšanas un situācijas izvērtēšanas RDC sagatavos atzinumu par preces drošumu un iesniegs attiecīgajai Iestādei. Iestāde turpinās preču kontroles procesu un veiks administratīvā pārkāpuma procesu, balstoties uz RDC atzinumu.Ja nepieciešams, preces laboratorisku pārbaudi Iestāde var veikt, izmantojot valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) akreditētās laboratorijas pakalpojumus. Pārtikas preces radioaktivitātes laboratorisku pārbaudi iespējams veikt Pārtikas drošības, dzīvnieku veselības un vides zinātniskā institūtā “BIOR”. Preces radioaktivitāti var pārbaudīt tikai ar laboratorisku pārbaudi. RDC nav akreditēts veikt preču radiācijas līmeņa pārbaudi, to var veikt tikai akreditētas laboratorijas. Gadījumā, ja pārbaudes rezultātā ir konstatēts, ka preces radioaktivitāte pārsniedz pieļaujamās robežas, VVD RDC sniegs atzinumu par preces drošumu, kurā tiks norādīta informācija par preces radiācijas drošības prasību novērtējumu un ietekmi uz cilvēka veselību un dzīvību, kā arī uz turpmāko rīcību attiecībā uz preces atstāšanu vai izņemšanu no tirgus. Balstoties uz šo atzinumu, Iestāde pieņems lēmumu par preces atstāšanu vai izņemšanu no tirgus. Pēc Iestādes lēmuma prece tiks izņemta no tirgus vai arī, ja radioaktīvais piesārņojums būs augsts, tad LVĢMC preci nogādās uz radioaktīvo atkritumu glabātavu “Radons”. Atbilstoši Preču un pakalpojumu drošuma likuma 15. panta pirmajai daļai izdevumus par preces vai pakalpojuma laboratorisku vai cita veida ekspertīzi sedz tirgus uzraudzības iestāde (Likumprojekta izpratnē – Iestāde). Minētā panta otrā daļa noteic – ja konstatēts, ka prece neatbilst drošuma prasībām, izdevumus par ekspertīzi un par kontrolpirkumos samaksāto naudas summu atlīdzina preces ražotājs, izplatītājs vai importētājs.Ja lēmums par administratīvo pārkāpumu tiek pārsūdzēts, RDC sniedz atbalstu Iestādei tiesvedības procesā attiecībā uz jautājumiem par radiācijas drošības prasību novērtējumu. Lai ieviestu Direktīvas 2013/59/Euratom prasības plānots izstrādāt MK noteikumu Nr. 149 grozījumus, kuros papildus tiks ietverts regulējums papildus preču grupām, kā arī skaidrojums terminam “patēriņa preces”.Līdz šim pārkāpumi attiecībā uz radioaktīvo piesārņojumu tirgū ievietotajām precēm nav konstatēti un attiecīgi administratīvie sodi atbilstoši LAPK 166.10 pantam šajā jomā nav piemēroti.Kārtība par jonizējošā starojuma kontroli precēs tiks noteikta MK noteikumos Nr. 149, kuri pašlaik ir izstrādes procesā. Plānots, ka minētie grozījumi MK noteikumos Nr. 149 tiks izstrādāti 2021. gada 1. janvārim.**Likumprojekta 3. pantā iekļautā Likuma 31. panta piektās daļas redakcija pārņem** LAPK 87.1 panta desmito daļu, nosakot administratīvo atbildību par darbību veikšanu ar jonizējošā starojuma avotiem bez licences vai reģistrācijas. Šī administratīvā atbildība paredzēta par Likuma 11. panta pirmās daļas un par MK noteikumu Nr. 752 5. punktā noteikto prasību pārkāpšanu. Ja RDC aptur licences vai reģistrācijas darbību attiecībā uz darbībām ar vienu vai vairākiem jonizējošā starojuma avotiem, tad atbilstoši licences vai reģistrēšanas nosacījumiem operators var veikt darbības ar citu jonizējošā starojuma avotu, kura darbība nav apturēta.Piemērojamo sankciju apmērs tiek saglabāts esošā apmērā. **Likumprojekta 3. pantā iekļautā Likuma 31. panta sestās daļas redakcija pārņem** LAPK 87.1 panta piekto un sesto daļu, nosakot operatoriem administratīvo atbildību par darbību ar radioaktīvajiem atkritumiem un radioaktīvo vielu pārvadāšanas, iekraušanas un izkraušanas noteikumu pārkāpšanu, par radioaktīvo vielu kravu atstāšanu bez uzraudzības transportlīdzekļos, kā arī par radioaktīvo vielu nodošanu bagāžā vai bagāžas glabātavās.Šī administratīvā atbildība paredzēta par Likuma 27. pantā pirmās daļas, kā arī par Ministru kabineta 2002. gada 19. marta noteikumu Nr. 129“Prasības darbībām ar radioaktīvajiem atkritumiem un ar tiem saistītajiem materiāliem” (turpmāk – MK noteikumi Nr. 129) 13., 15.-17., 19., 21., 34.-38., 43.-46., 48., 52., 108. punktā un Ministru kabineta 2001. gada 3. jūlija noteikumi Nr. 307 “Noteikumi par aizsardzību pret jonizējošo starojumu, transportējot radioaktīvos materiālus” 10., 17.,  23., 24., 56. un 97. punktā noteikto prasību neievērošanu.Piemērojamo sankciju apmērs tiek saglabāts esošā apmērā.**Likumprojekta 3. pantā iekļautā Likuma 31. panta septītās daļas redakcija pārņem** LAPK 87.1 panta ceturto un devīto daļu, nosakot juridiskām personām administratīvo atbildību par neziņošanu VVD RDC par radioaktīvo vielu izplūdi (novadīšanu) vidē, kā arī par vides informācijas slēpšanu vai tās atspoguļošanu maldinošā veidā, par neziņošanu tuvākās ostas administrācijai par Latvijas jūras ūdeņu (arī jūras ostu akvatoriju un upju grīvu) piesārņošanu ar radioaktīvajām vielām no peldošiem līdzekļiem un citām konstrukcijām, kā arī no gaisakuģiem.Šī administratīvā atbildība paredzēta par Likuma 6. panta pirmajā daļā, 14. panta otrās daļas 3. punktā un 16. panta pirmajā daļā noteikto prasību neievērošanu attiecībā uz radiācijas jomu.Termins “Latvijas jūras ūdeņi” šā likumprojekta izpratnē tiek lietots, ievērojot Jūras vides aizsardzības un pārvaldības likuma 1. panta trešajā punktā noteikto, lai precizētu piemērojamā administratīvā soda ietvaru attiecībā uz Latvijas jūras vides aizsardzību no kaitējuma, ko var izraisīt radiācija. Piemērojamo sankciju apmērs tiek saglabāts esošā apmērā, precizējot administratīvo atbildību juridiskām personām.**Līdz šim piemērotie sodi par esošajām LAPK normām**VVD RDC piemērojis šādus sodus:

|  |  |  |  |  |  |
| --- | --- | --- | --- | --- | --- |
| **LAPK pants** | **2019. gads** | **2018.****gads** | **2017.****gads** | **2016.****gads** | **2015.****gads** |
| LAPK 87.1 panta 1. daļa | 1 protokols administratīvo pārkāpumu lietā (210 *euro*) | 1 protokols administratīvo pārkāpumu lietā (133 *euro*) | 2 protokoli administratīvo pārkāpumu lietās (kopsumma 140 *euro*) | 1 protokols administratīvo pārkāpumu lietā (70 *euro*) | 3 protokoli administratīvo pārkāpu-mu lietās (kop-summa 220*euro*) |
| LAPK 87.1 panta 10. daļa | 6 protokoli administratīvo pārkāpumu lietās (kopsumma 1505 *euro*) | 4 protokoli administratīvo pārkāpumu lietās (kopsumma 945 *euro*) | 2 protokoli administratīvo pārkāpumu lietās (kopsumma 300 *euro*) | 2 protokoli administratīvo pārkāpumu lietās (kopsumma 390 *euro*) | 2 protokoli administratīvo pārkāpu-mu lietās (kop-summa 280*euro*) |

 |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), RDC.Papildus Likumprojekta izstrādē iesaistītas sekojošas institūcijas: PTAC, Ekonomikas ministrija, PVD, VI,  |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecas uz: 1) operatoriem, kas veic darbības ar jonizējošā starojuma avotiem (juridiskas un fiziskas personas);2) darbiniekiem, kas strādā ar jonizējošajiem starojuma avotiem;3) VVD, PTAC, PVD, VI, VID;4) iedzīvotājiem. |
| 2. | Tiesiskā regulējuma ietekme uz tautsaimniecību un administratīvo slogu | *Par likumprojekta ietekmi uz vidi*Paredzams, ka Likumprojekts pozitīvi ietekmēs vidi, neradot papildus kaitējumu.*Par likumprojekta ietekmi uz veselību*Likumprojektā ietvertās prasības neparedz negatīvu ietekmi uz cilvēka veselību.*Par likumprojekta ietekmi uz uzņēmējdarbības vidi*Likumprojekts būtisku ietekmi uz uzņēmējdarbības vidi neradīs. Neskatoties uz to, ka naudas soda apmērs netiek palielināts salīdzinājumā ar LAPK esošajiem soda apmēriem, Likumprojektā paredzēts, ka atsevišķos gadījumos sākotnēji varētu tikt piemērots brīdinājums, piemēram, gadījumā, kad konstatēts, ka nav ievērotas radiācijas drošības un kodoldrošības normatīvo aktu prasības, bet tas konkrētajā situācija nerada un nevar radīt kaitējumu personai (piemēram, nav savlaicīgi aizpildīta individuālā dozu uzskaites grāmatiņa, savlaicīgi nav veikta radiācijas drošības instruktāža).Likumprojektā iekļautais tiesiskais regulējums nemainīs tiesības, pienākumus un veicamās darbības sabiedrības grupām un institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Likumprojekts skatīts Tieslietu ministrijas izveidotajā Latvijas Administratīvo pārkāpumu kodeksa pastāvīgās darba grupas 2019. gada 13. jūnija sēdē. Likumprojekts un anotācija precizēta atbilstoši darba grupas sēdē izteiktajiem ieteikumiem.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 1.2. valsts speciālais budžets |  0 |  0 |  0 |  0 |  0 | 0  |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |  Nav precīzi aprēķināms |
| 3.1. valsts pamatbudžets |  Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms | Nav precīzi aprēķināms |  Nav precīzi aprēķināms |
| 3.2. speciālais budžets |  0 |  0 | 0  |  0 |  0 | 0  |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X |  Nav precīzi aprēķināms |  Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | VVD sniedz pārskatu par konstatēto pārkāpumu skaitu un piemēroto soda naudas apmēru pēc LAPK. Minētā informācija ir pieejama VVD tīmekļvietnē[[1]](#footnote-2). *Statistika*VVD **2016. gadā** konstatēja trīs pārkāpumus un kopējais piemēroto soda naudu apmērs ir 460 *euro.*VVD **2017. gadā** konstatēja četrus pārkāpumus un kopējais piemēroto soda naudu apmērs ir 440 *euro.*VVD **2018. gadā** konstatēja piecus pārkāpumus un kopējais piemēroto soda naudu apmērs ir 1078 *euro.*VVD **2019. gadā** konstatēja septiņus pārkāpumus un kopējais piemēroto soda naudu apmērs ir 1715 *euro.**Secinājumi*Saskaņā ar anotācijas I sadaļas 2. punktā norādīto informāciju, radiācijas drošības un kodoldrošības jomā sodi par regulējošo normatīvo aktu pārkāpšanu tika piemēroti saistībā ar LAPK 87.1 panta pirmo un desmito daļu. Netiek prognozēts ievērojams pieaugums soda sankciju piemērošanā un soda naudas apmērā. Katrs pārkāpums radiācijas drošības un kodoldrošības jomā ir izvērtējams un var būt atšķirīgs, jo atšķiras pārkāpuma izdarīšanas apstākļi, kurus ņem vērā, nosakot piemērojamo soda apmēru. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas amata vietu skaita izmaiņas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi MK noteikumos Nr. 149, lai pārskatītu pašlaik noteiktās prasības attiecībā uz pieļaujamo radioaktīvo piesārņojumu precēs, kā arī lai noteiktu preču kontroles kārtību saistībā ar radioaktīvo piesārņojumu precēs. |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam. Ieinteresētajām personām bija iespēja izmantot tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Likumprojekts un tā anotācija 2019. gada 28. novembrī ievietoti VARAM tīmekļvietnes sadaļā “Sabiedrības līdzdalība”. Informācija par sabiedrības iespējām līdzdarboties Likumprojekta izstrādē 2019. gada 29. novembrī publicēta Valsts kancelejas tīmekļa vietnē. |
| 3. | Sabiedrības līdzdalības rezultāti | Priekšlikumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | VARAM, VVD, PTAC, PVD, VI un VID.  |
| 2. | Projekta izpildes ietekme uz pārvaldes funkcijām un institucionālo struktūru | Likumprojekts neparedz jaunu institūciju izveidi, likvidāciju vai reorganizāciju.Ar Likumprojektu noteiktais pienākums VVD, PTAC, PVD, VI un VID izskatīt administratīvo pārkāpumu lietas radiācijas drošības un kodoldrošības jomā tiks īstenots esošo resursu ietvaros. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

*Balka 67026916*

*sandija.balka@varam.gov.lv*

*Šatrovska 67084305*

*dace.satrovska@vvd.gov.lv*

*Slaidiņa, 67026487*

*natalija.slaidina@varam.gov.lv*

1. Skat. <http://www.vvd.gov.lv/publikacijas-un-statistika/statistikas-dati/> [↑](#footnote-ref-2)